NB! Nettbasert ex.phil. er kun for personar som har fått særskilt opptak.

EXAMEN PHILOSOPHICUM - NETTBASERT
STUDIEOPPLEGG, PENSUM OG TIMEPLAN

2007
EXAMEN PHILOSOPHICUM



s. 2  
DEN NETTBASERTE TROMSØVARIANTEN

s. 2 

Hovudområda






s. 2 

Førelesingane






s. 2

Seminarundervisninga (det digitale klasserommet)

s. 2
Filmarkiv






s. 3

Meldingar






s. 3
Organisering av arbeidsveka




s. 3

Kontaktopplysningar og bilete




s. 3
Arbeidskrav






s. 3
Eksamen






s. 4

To mindre oppgåver





s. 4

Heimeoppgåva






s. 4

Innlevering av heimeoppgåva




s. 4
Rettleiing






s. 4
Formelle krav til heimeoppgåva




s. 5
Kjeldetilvising






s. 5
Pensum







s. 6 
TILLEGG:

Om skriving av heimeoppgåve




s. 7
Oppgåvemeny og beskrivingar av oppgåveemna


s. 8
Tidsplan for semesteret og læraroversikt blir lagt ut i ClassFronter ved semesterstart..






Administrativt ansvaleg:



Brukarstøtte for ClassFronter:


Kontorsjef Pål Bye Jensen



IT-konsulent Jelena Jørgensen



Tlf. 776 44288





Telefon: 776 46 554

Epost: paalbj.@fil.uit.no



Epost: Jelena.Jorgensen@uvett.uit.no







Rådgjevar Jan Alexandersen







Telefon: 776 45 962







Epost: Jan.Alexandersen@uvett.uit.no 


Gratulerer med studievalet.
Du har nå gjennom nettvarianten av Tromsøvarianten eit unikt vilkår til å få ein solid start på studiane dine. Lærarane ved Institutt for filosofi står klar til å hjelpe til og ønskjer deg velkommen til studiet.

EXAMEN PHILOSOPHICUM  (EX. PHIL.)

er ein obligatorisk del av bachelorgraden og er, med einskilde unnatak, obligatorisk for alle som vil oppnå ein grad ved Universitetet i Tromsø. Studentane tar normalt emnet i første semester saman med Examen facultatum (ex.fac.) og/eller fagemne frå studieprogrammet dei er tekne opp i.

DEN NETTBASERTE TROMSØVARIANTEN

Det nettbaserte ex.phil. følgjer Tromsøvarianten. Undervisninga blir gitt gjennom opptak av førelesingar og individuelt og gruppebasert seminararbeid i digitalt klasserom. I staden for obligatorisk oppmøte til seminarundervisning må studentane levere svar på arbeidsoppgåver. 60 % av desse må vere godkjende før eksamen kan bli godkjend.

Hovudområda er filosofihistorie (med vitskapshistorie) og etikk. Studiets målsetting er å gjere studentane kjende med vesentlege spørsmål ein kan stille til menneskeleg erkjenning og til moralsk og politisk praksis, slik dei er blitt stilte i løpet av filosofiens historie og i dag. Studiet skal gi ei elementær innføring i vitskapleg tenking. Gjennom seminardiskusjonar og ved val av heimeoppgåve skal studiet også gi rom for dei interessene og holdningane som fins blant studentane. 

Studiet er ordna som ein kombinasjon av førelesingar og arbeid i digitalt klasserom, i filosofihistorie og etikk. Eksamen består av to mindre skriftlege innleveringar av gitte oppgåver frå pensum og eit skriftleg arbeid i form av ei heimeoppgåve.

Førelesingane i filosofi og vitskapshistorie er felles for alle og har som mål å gi oversiktskunnskap. Dei skal framstille dei store linene i lærestoffet og slik hjelpe studentane med pensumlesinga og medverke til at dei er forebudde på arbeidet i gruppene. Ein skal likevel merke seg at utbytte av førelesingane føreset at ein på førehand har sett seg inn i stoffet som skal takast opp i førelesinga.
Førelesingane er tilgjengelege i ClassFronter kvar fredag frå og med klokka 16.00.

For å kunne sjå førelesingane heime/på sin eigen PC bør ein ha ADSL eller tilsvarande breidde. ISDN-linje er ikkje tilstrekkeleg.

Førelesarar er førsteamanuensis Atle Måseide og professor Jon Hellesnes.

Seminarundervisninga (det digitale klasserommet)
Seminarforma skal gi studentane høve til å diskutere pensum. Ordninga med seminargrupper der studentane gjennom aktiv deltaking skal øve opp si eiga evne til refleksjon, konsentrasjon og sjølvstende i forhold til fagleg arbeid, er det mest sentrale og særprega ved Tromsøvarianten sitt opplegg. At seminarforma er spesielt viktig, heng saman med at stoffet ein skal prøve å få grep om gjennom ex.phil., er av ein særeigen karakter. Det er stoff det er vanskeleg å tileigne seg skikkeleg berre ved å høyre ein førelesar dosere og sjølv lese pensum. For å få godt tak på stoffet, dvs. trenge inn i det og verkeleg skjøne det ein møter, er det i tillegg nødvendig at ein får diskutert det med andre. Seminara skal gi rom for slik diskusjon. 

Diskusjon med dei andre studentane og læraren er ein føresetnad for å gje gode svar på mange av oppgåvene. Nokre av spørsmåla vil vere av typen ”sjekk at ein har fått med seg ein del vesentlege omgrep og distinksjonar”, medan minst ei oppgåve kvar veke vil krevje djupare refleksjon. I filosofihistorie kan ein anten arbeide individuelt eller i gruppe med desse, men det er ingen tvil om at ein lærer mest av å diskutere med andre. I etikk er det føresett at ein arbeider i gruppe, i tillegg til individuelt arbeid. For at seminara skal fungere og studentane ha best mogleg utbytte av seminargruppearbeidet, er førebuingane før timane og deltaking i seminardiskusjonen nødvendig. 

Undervisningsopplegget i seminara er tilgjengelege i ClassFronter kvar fredag frå og med klokka 16.00.

Filmarkiv
Som ekstra støtte har studentane tilgang til eit ”digitalt bibliotek” med tematisk inndelte førelesingar. Førebels finst det berre fem av desse. Dei omhandlar Platon, Aristoteles, Descartes, Hume og Kant. 
Meldingar

”Meldingar” nyttast til spørsmål og kommentarar til andre studentar og lærarane. Det er eit poeng at studentane vender seg til lærarane i Meldingar og ikkje individuelt. Grunnen til dette er at alle skal kunne dra lærdom av ordskifte, spørsmål og svar. 

Organisering av arbeidsveka

Ei normal arbeidsveke er organisert slik:

Fredag: 
Følgjande blir lagt ut ca kl 16.00:

- læraren sitt framlegg til svar på oppgåver frå førre veke



- kort kommentar på svaret til den einskilde studenten,

              med melding om godkjend/ikkje godkjend


- oversikt over pensum/anna materiale for vekas tema 

- vekas oppgåver 

- vekas førelesing i filosofihistorie

f.eks. i helga:
- lese pensum, sjå førelesing.

f.eks. Måndag:- skrive utkast til svar på individuelle oppgåver i filosofihistorie og etikk

f.eks. Tysdag:
- gruppearbeid/diskusjon i etikk

Torsdag:
- innlevering av svar i begge disiplinane før kl 22.00 

Innleveringsmappa blir stengt kl. 22.00 på torsdag slik at det ikkje er høve til å levere etter dette tidspunktet. Frå fredag til torsdag skal du også lese pensum, sjå førelesing, evt. sjå i filmarkivet, ta notat, eventuelt skrive inn spørsmål og kommentarar til lærarane og andre studentar i Melding. Kanskje vil de også treffast (fysisk, på telefon eller sms) for å samarbeide om svar på oppgåver eller for å diskutere lærestoffet.

Kontaktopplysningar og bilete

Vi oppmodar alle til å legge inn bilde av seg sjølv på lista over deltakarane i ClassFronter, i tillegg til kontaktopplysningar av ulikt slag. Telefonnummer og e-post adresse til lærarane finn ein allereie på kontaktkorta i ClassFronter (i mappa ”Deltakere”). 

Arbeidskrav
For å få høve til å gå opp til eksamen må studentane ha minst 60% innleverte og godkjente svar på oppgåver. Vidare vert det kravd at studentane  har minst ei individuell rettleiing i samband med skrivinga av heimeoppgåva. Det er studentane si plikt å halde seg orienterte om arbeidskrava og sjå til at dei blir oppfylte.

Eksamen 
Eksamen består av tre skriftlege innleveringar. Først leverer du to mindre oppgåver, deretter skriv du ei litt lengre heimeoppgåve. 
Den som har fått godkjent arbeidskrava, dvs. levert og fått godkjent svar på 60 % av arbeidsoppgåvene og framstilt seg for ei individuell rettleiing, kan framstille seg til eksamen.

Heimeoppgåva og dei to mindre oppgåvene blir vurdert under eitt. Det blir gitt ein samla karakter

Det blir brukt ein karakterskala frå A til F, der F er ikkje stått.

Ved karakteren F kan godkjente arbeidskrav takas med til ny eksamen. 

Det blir ikkje arrangert kontinuasjonseksamen for kandidatar som har stroke ved ordinær eksamen. Men studentar som har gyldig grunn for ikkje å gjennomføre eksamen, og som kan føre prov for at fråveret har gyldig grunn (t.d. legeattest ved sjukdom), kan framstille seg til ”utsett prøve” straks nytt semester har tatt til. Ein må da melde seg opp til utsett prøve innan gitt frist ved starten av neste semester.
Vi viser elles til "Forskrift for eksamener ved Universitetet i Tromsø" på universitetet sine heimesider. Studentane har plikt til å kjenne desse.

To mindre oppgåver

Dei to mindre oppgåvene er primært ei prøving i pensum og er oppgåver der ein vel mellom to alternative problemstillingar. Det er sett av ei veke frå utlevering av oppgåve til innlevering. 
Når det gjeld den første, oppgåva i filosofihistorie, vel du sjølv om du skriv aleine eller i lag med inntil to andre. Ei individuell oppgåve i filosofihistorie bør vere på ca 2-3 normalsider, og for kvar person aukar sidetalet med ei side. 

Den andre, oppgåva i etikk, skal vere i form av ein skriftleg, redigert dialog, og skal baserast på ein av dei diskusjonane de alt har gjennomført i etikkrommet. Oppgåva kan leverast som gruppeinnlevering (inntil 3 personar per gruppe) eller som ei individuell oppgåve.
Hugs å skrive namnet ditt på dokumentet du leverer. 
Heimeoppgåva 
Omtrent midt i semesteret må kvar student velje eit tema for heimeoppgåva si. Oppgåva skriv studenten ut frå eitt av oppgåveemna det er gjort framlegg om, eller ut frå pensum i filosofihistorie og/eller etikk. Du finn forslag til problemstillingar og oppgåver, og ei beskriving av oppgåveemna lengre bak i heftet. Oppgåva sitt  tema må ha filosofisk relevans.

Som bakgrunnstoff for oppgåva vel studenten, evt. i samråd med rettleiar, 20-25 sider faglitteratur som fordjupningsemne. Dette kjem i tillegg til det obligatoriske pensumet, som også normalt vil bli brukt i samband med oppgåveskrivinga. 

Heimeoppgåva kan ein skrive aleine eller i gruppe på inntil tre personar
Heimeoppgåva skal leverast innan fastsett frist. 

Ved innlevering skal ein bruke ei ferdig framside for heimeoppgåver. Denne vil du finne i det digitale klasserommet.  

Oppgåva skal leverast i eitt eksemplar. Dersom ein p.g.a. sjukdom eller annan tungtvegande grunn ikkje kan levere heimeoppgåva innan fristen, må dette attesterast for å få godkjent forseinka innlevering. Normalt kan ein i så fall få eit par dagars utsetting på innleveringa.  Institutt for filosofi skal kontaktast så snart som mogleg dersom det oppstår problem i samband med innleveringa.

Rettleiing. Etter at oppgåvevalet er presentert, får alle tildelt rettleiar, som er ein av dei to lærarane. Det er eit arbeidskrav at studentane har hatt lærarrettleiing minst ein gong i samband med skriving av heimeoppgåva. Det vil likevel vere høve til tilleggs-rettleiing ved behov. Til rettleiinga skal studenten eller studentane legge fram oppgåva si problemstilling og ein plan for oppbygginga av oppgåva. Her kan ein få høve til å diskutere emneval, problemstilling og skrivemåte, i tillegg til å få hjelp til å finne litteratur og andre kjelder og rettleiing i korleis ein best gjer bruk av dei. Rettleiaren gir godkjenning av, evt. underkjenner, oppgåvetemaet som er valt og hjelper eventuelt med nødvendige justeringar av det valde temaet. 

Formelle krav til heimeoppgåva. 

Ei individuell oppgåve bør vere på 5 til 7 normalsider. Ved gruppearbeid med to studentar bør oppgåva vere på 8-10 sider, med tre personar 12-15 sider.

Oppgåva skal ha ein dekkande tittel. Du må lage kapitteloverskrifter som viser arbeidets struktur og ei innhaldsliste der sidetala for dei ulike kapitla er oppgitte. Ein bør bruke vanleg Windows-oppsett med linefråstand 1 1/2 og skriftstorleik 12, normal marg og avstand mellom dei ulike bolkane i oppgåva. Sidene skal pagineras, dvs. du skal sette på sidetal. 

Liste over litteratur som det er sitert frå, vist til eller som oppgåva på annan måte bygger på utan at det er sitert direkte, dvs. alt dokumentasjonsmaterialet i heimeoppgåva, skal plasserast heilt bak. 

Alle tilvisingane må vere utforma slik at det er lett å finne fram til kjeldene som er nytta.  Her dreiar det seg ikkje berre om formalitetar, men om strenge krav til forskningsetikk. Ein skal vise til dei kjeldene ein har brukt i arbeidet sitt. Ordrette sitat skal markerast med hermeteikn, og med tydelege referansar til side, boktittel, forfattarnamn, utgjevarstad og -år, i form av fotnotar eller parentesar i teksten

No som det er lett tilgang på litteratur og oppgåver på Internett, er det særs viktig at ein er nøye med slikt og ikkje bruker andre sine tekstar utan at det kjem klart fram kva som er henta frå andre, og kva ein har skrive sjølv. 

Bruk av andre sine tekstar og manglande kjeldetilvisingar kan føre til avvising av oppgåva ved eksamen. I verste fall kan ein bli skulda for fusk og miste eksamensretten for lenger tid. 

Er du i tvil om noe på dette punktet, så spør rettleiaren om hjelp.

Kjelder (tilvising)

Sitat skal vere ordrett attgjevne og stå i hermeteikn eller markerast ved innrykk.

Om ein tar noe ut av eit sitat, skal det markerast med tre punkt i parentes: (...). Om ein må legge til noe inne i eit sitat for at teksten skal gi meining, skal også dét stå i parentes. Ein må ikkje føye til eigne kommentarar inne i sitatet. Også når du gjev att  resonnement, synspunkt og poeng som du har lese hos andre forfattarar, skal du vise til litteraturen og forfattaren du har det frå, jamvel om det du skriv, ikkje er direkte sitat. I fotnotar kan ein òg vise til munnlege opplysningar ein har fått i samtalar, føredrag som ikkje fins på trykk, etc. 

Eksempel på tilvising i teksten: «Peter Singer hevda alt for tjue år sida at det var på høg tid å utvide etikken sitt område til også å gjelde måten vi handsamar dyra på. (Singer 1985:10)»

I litteraturlista skal ein føre heile referansen til kjelda:

Singer, Peter (ed.): In Defense of Animals. Harper & Row, New York 1985.

Legg merke til at boktittelen skal kursiverast (skråstillast). Litteraturlista fører ein i alfabetisk orden på etternamn.

Litteraturlista skal innehalde all den litteraturen det er vist til i teksten. Før også opp den litteraturen du faktisk bygger på, men som du ikkje har funne grunn til å vise særskilt til i sjølve 

heimeoppgåva. Litteraturlista skal innehalde namnet på forfattaren (legg merke til at vi her skriv etternamnet først avdi lista skal ordnast alfabetisk etter etternamn, deretter fornamnet) evt. (på samme måte) namn på redaktøren, boktittel, tittel på artikkel eller tidsskrift, utgjevings-år, forlag og stad. 

Eksempel på tilvising til bok: 

Beauvoir, Simone de: Det annet kjønn. Pax, Oslo 2000.

Eksempel på tilvising til artikkel frå artikkelsamling:

Wyller, Egil A.: ”Platons politisk-religiøse oppgjør med de skjønne kunster”, i Truls Winther og Odd Inge Langholm (red.): Estetikk fra Platon til våre dager. Tanum-Nordli, Oslo 1977, s.15-31.

Eksempel på tilvising til artikkel frå tidsskrift:

Bostad, Inga: ”Helhetssyn, skepsis og tiltro”, i Norsk Filosofisk Tidsskrift nr.1-2, Universitetsforlaget, Oslo 2002, s. 20-27. (Arne Næss. Festskrift til 90-årsdagen 27.1. 2002).

Dersom ein brukar materiale ein har fått tilgang til gjennom Internett, og som det ikkje lar seg vise til på  måtane som er nemnde ovanfor, skal ein bruke internettadressa der ein fann kjeldene. 
Ved slik tilvising kan ein i teksten skrive www1, www2 osv., og blant kjeldene: www1 =  Namn på forfattar og tittel på artikkel.

Eksempel på tilvising til Internett:

www.nakayama.org/polylogos/philosophers/arendt/index-e-arendt

PENSUM

Seminar I: Filosofi og vitskapshistorie

Skirbekk, Gunnar /Gilje, Nils: Filosofihistorie, Oslo 2007, 8.utg.:

Kap. 2: Sofistene og Sokrates

Kap. 3: Platon

Kap. 4: Aristoteles

Kap. 7: Framveksten av naturvitenskapen

Kap. 9, A: Descartes

Kap. 12: Hume

Kap. 14: Kant

Kap. 16: Hegel

Kap. 17: Marx

Kap. 19, B: Nietzsche

Seminar II: Etikk/Etikk med vitskapsfilosofi

Johansen/Vetlesen: Innføring i etikk,  Univ.forlaget, Oslo 2000, kap. 6, 7, 8, 9, 11 og 12.

Rachels, J.  The Elements of Moral Philosophy. Mc Graw Hill, kap.2 og 4 “The challenge of cultural

relativism” og “Does morality depend on religion?” (kompisamling).

Singer: “Famine, affluence, and morality” i: Ethics in Practice, utg. Av H. La Follette, Oxford 2002
(kopisamling) 

Arthur: “Famine, relief and the ideal moral code” i: Ethics in Practice, utg. Av H. La Follette, Oxford 2002
(kompendium)

Anfinsen:  ”Forskningsetikk og forskningens grenser” og ”Moral i krig”. Begge desse tekstane vil bli gjort
tilgjengeleg i undervisningsrommet. I tillegg kjem nokre mindre tekstutdrag som blir lagt ut i 
undervisningsrommet.

All pensumlitteraturen får ein kjøpt på universitetets bokhandel, Akademisk kvarter.

Telefon: 77 64 49 20, Telefax: 77 64 49 19, e-post: ak@ak.uit.no

OM SKRIVING AV HEIMEOPPGÅVA:
Ei heimeoppgåve er ein kort, argumenterande fagtekst om eit bestemt tema. Forma gir fridom til personleg engasjement og refleksjon. Her får du høve til å nytte sjølvvald litteratur i tilknyting til pensumstoff og til å omforme kunnskapen du har fått, ut frå eige tema og eiga problemstilling. Oppgåva skal skrivast anten ut frå eit av dei føreslåtte oppgåveemna, ut frå pensum i filosofihistorie og/eller etikk. Som bakgrunnsstoff for oppgåva vel studenten, evt. i samråd med rettleiar 20-25 sider faglitteratur som fordjupingsemne. Det er eit krav at oppgåva skal handsame det valde oppgåveemnet på ein filosofisk måte. Framlegg til oppgåveemne finn du lengre bak i heftet. 

Oppgåva skal være eit forsøk på ei filosofisk drøfting og vise at du har tileigna deg kunnskap og utvikla evne til argumentasjon og kritisk refleksjon. God vurderingsevne og evne til sjølvstende er kriterie ein tillegg vekt ved eksamen. Arbeidet med oppgåva har ein sentral plass i undervisningsopp- legget. Det skal fremje evna til å skilje vesentleg frå uvesentleg, til å stille seg kritisk til enkle løysingar og forklaringar, utvikle evna til å trenge ned i problema og sjå kjerna i saka. Ofte kan det vere viktigare å kunne sjå kva som er problema enn å finne løysingar. 

Det er ein del av oppgåvearbeidet å kunne nytte andre sine tekstar på ein slik måte at ein viser at ein har eit reflektert og sjølvstendig forhold til desse. Oppgåva skal vere et sjølvstendig arbeid, så ein må tenke seg nøye om når ein brukar ting andre har skrive. Ein må vere nøyaktig med sitat og litteraturtilvisingar.

Sjølve arbeidet med å velje eit tema (emne) og formulere ei problemstilling, står heilt sentralt i alt akademisk arbeid. Eit generelt råd er at du bør velje eit tema som i utgangspunktet interesserer deg, eller som du trur det vil være spanande å utforske nærmare. Personleg engasjement er eit godt utgangspunkt for ei god heimeoppgåve. Samtidig må valet ta omsyn til kva ein realistisk kan handsame i eit kort essay. Du må gi emnet ditt ein førebels arbeidstittel og formulere ei eiga problemstilling. Rettleiaren vil gi hjelp her. 

Om du ikkje bruker noen av dei oppgitte problemstillingane, bør du vere merksam på at det å ha eit tema ikkje inneber at du dermed har ei problemstilling. Du må også avgrense temaet. Ved slike problemsentrerte oppgåver er det lurt å tenke og reflektere sjølv, lese kva andre skriv og diskutere problemet med andre. Ein kan «fri-skrive» eller «idé-myldre» eller lage «tanke-kart» for å få i gang tankeprosessen før ein går til kjeldene. Noen skriv disposisjonen først, andre byrjar berre å skrive og ordnar stoffet etter kvart. Her er metodane ulike og kan vere like gode. Det hender ofte at problemstillinga endrar seg undervegs, og at ein difor må revurdere og omformulere spørsmåla sine. Det skal vere god samanheng mellom problemstilling og presentasjon. Oppgåva skal «henge ihop». 

For å unngå misforståingar bør sentrale ord definerast. Poenget er å kunne framstille eit argument klart og overtydande for lesaren. Det skal vere tilstrekkeleg med éi gjennomlesning for å få med seg hovudpoenga. Dette krev at ein arbeider med og evt. omarbeider teksten om ein ser at dét er nødvendig for å få fram poenga, gjere argumentasjonen klarare og meir oversynleg og skape tydelegare samanheng i teksten.  Den endelege teksten blir til gjennom ei rekke utkast og omskrivingar.

At alt som står i teksten, skal vere relevant, inneber at innhaldet må henge saman med  oppgåva si problemstilling. Du skal ikkje fylle ut med diverse informasjon, dersom denne ikkje vert knytt til problemstillinga. Dette gjeld også opplysningar du syns er veldig interessante, men som strengt tatt ikkje har noe med saka å gjere.

Skrivar og lesar «deler ein midlertidig røyndom», og det vanlege oppbyggingsmønsteret som tar omsyn til lesaren, byrjar med å framstille saka tilstrekkeleg til at (i) lesaren skjønar kva ein er ute etter og (ii) skrivaren får tilstrekkeleg grunnlag for meiningsfull argumentasjon. Sakleg argumentasjon førutset at ulike standpunkt kjem tydeleg fram. Det er eit hovudkrav til heimeoppgåva å vise at ein har evna til å kaste lys over djupare sider ved eit emne. Dette krev innsikt i motførestillingar, også i forhold til eigne yndlingsoppfatningar. Like stor plikt som vi har til å undersøke  om våre eigne argument er gyldige og har tilstrekkeleg overtydingskraft, har vi til også å granske om motførestillingane er eller kan vere gyldige, og kva overtydingsstyrke dei har. Vi skal prøve å vere saklege. Og teksten skal i prinsipp vere forståeleg ved første gangs gjennomlesing. 

Eit krav om klarleik inneber at ein definerer begrep der det er nødvendig, at ein er konsistent i begrepsbruken, dvs at ein brukar begrep på ein mest mogleg eintydig måte, og at ein gjer lesaren merksam på det dersom ein på ulike stader i teksten brukar eitt og same begrep i ulike tydingar. Det kan også skape unødvendige forståingssproblem for lesaren dersom ein brukar ulike ord i same tyding. Brukar eg f.eks. "menneskelege skikkar" og "sosiale praksisar" om kvarandre, kan lesaren lure på om eg meiner det same eller om det her er nyanseskilnader. I noen tilfelle kan vi sjølvsagt bruke ord om kvarandre, noe som ofte blir gjort av stilistiske grunnar. Men der det kan skape uklarleik, bør ein anten gjere lesaren merksam på variasjonar i ordbruken eller bruke same ord på måtar som gjer at dei heile tida har same tyding.
Oppgåvemeny og beskrivingar av oppgåveemna

(Tekstane til de ulike fordjupningsemna får du kjøpt på Akademisk Kvarter.)

Teoretisk filosofi

Termen ”teoretisk filosofi” står for ei undersøking av og refleksjon over grunnlaget for menneskeleg oppfatning og forståing av røyndomen. Disiplinen er avgrensa  frå ”praktisk filosofi” som har å gjere med moralsk, sosial og politisk handling. 

Meir spesifikt er teoretisk filosofi opptatt av det som kjenneteiknar menneskelege erkjenningsevner, dei grunnleggande eigenskapane som gjer at vi kan erkjenne røyndomen, dvs. den reelle verda, det reelle samfunnet, etc., og utvikle dei  basisbegrepa som utgjer rammeverket for det vi kallar ”kunnskap”. 

Eit eksempel på ei teoretisk-filosofisk problemstilling er å drøfte forholdet mellom den menneskelege tenkeevna og den menneskelege organismen (kroppen). 

Eit anna eksempel er å spørje etter opphavet til visse fundamentale måtar å oppfatte samanhengar på. Er tinga og hendingane i verda underlagde ein naturleg orden, eller er det først i den menneskelege erkjenninga at det blir skapt system og orden?

Denne bolken inneheld tre hovudtema: Årsaksførestellinga sin epistemiske status, sjel og lekam-problemet og problemet om kunstig intelligens.

Litteratur:

Descartes, René: Meditasjoner over filosofiens grunnlag og andre tekste, Aschehoug & Co., Oslo 1980, i Asbjørn Aarnes 


si omsetting av ”Annen meditasjon”, side 28-35.

Hume, David: Erkjennelsesteoretiske skrifter,  Pax, Oslo 1993, i Bernt Vestres omsetting, Treatise, Del III, avsnitt II:

 ”Om sannsynlighet og om årsaks- og virkningsideen”, og avsnitt III: ”Hvorfor en årsak alltid er nødvendig”. 

Side 80-88.        

Kant, Immanuel: De store tænkere  Munksgaard, 1991, Justus Hartnacks omsetting av Kritik der reinen Vernunft. Andre 

Analogi:”Grunnsetningen om tidens suksesjon i følge kausalitetsloven. Alle forandringer skjer i følge loven om 

en forbindelse mellom årsak og virkning”. Side 136-139. 

Searle, John R.: Minds, Brains and Science. Harward University Press,Cambridge, Massachusetts 1984, kap.1: “The
Mind-Body Problem”, kap. 2: “Can Computers Think?”    

Framlegg til heimeoppgåver:

1) Har Kant løyst Humes årsaksproblem?

2) Har Searle løyst Descartes sitt problem?

3) Har Searle i kraft av tankeeksperimentet med det kinesiske rommet ein gong  for alle avvist at vi kan lage tenkande 


maskinar?

Lykka, moralen og det gode liv

I dette fordjupningsemnet blir det lagt vekt på å kaste lys over  ulike sider ved spørsmålet om kva eit godt liv og  menneskeleg lykke er. Dette er spørsmål som har vore stilde og er gjevne ulike svar gjennom heile filosofihistoria, og tekstane som er valde ut, er henta både frå klassisk gresk filosofi og frå vår eiga tids filosofi. Emnet berører grunnproblem innan moralfilosofi og politisk filosofi, og noen sentrale spørsmål er: Er tråen vår etter lykke noe som følgjer av menneskets natur ? På kva  måte er lykke knytt til at mennesket er eit sosialt vesen ? Kva relevans har kjønn for verkeleggjeringa av eit godt liv ? Kva vil det seie å vere “seg sjølv” ?

Litteratur:

Platon: Gorgias,  Det Norske Samlaget, Oslo 2000, s. 44- 54, “Dei gode og dei vonde tinga”, “Å gjere urett er det største 

vondet”, “Tilfellet Arkelaos” og “Oppstilling av problemet og framgangsmåten i drøftinga av det”. 

Aristoteles: Den Nikomakiske Etikk.  Bokklubben Dagens Bøker, Oslo 1999, Bok I, Kap. 4: “Det største gode er lykken – 

men hva er den ?, kap. 5 “Ulike syn på hva det høyeste gode er”, kap.6: “Et filosofisk syn på det høyeste gode: 

Platon og det godes idé”, kap.7: “Det høyeste gode defineres ut fra menneskets funksjon”, kap.12: “Dyd roser

man, men lykken er hevet over ros”, kap.13: “Lykken,sjelen og dyd.
Beauvoir, Simone de: Det annet kjønn. Pax, Oslo 1970, Innledningen.

Taylor, Charles:  Autentisitetens etikk, Cappelen Akademisk forlag, Oslo 1998, kap.VI: “Glidningen mot Subjektivisme.” 

Framlegg til heimeoppgåver:

1) Lykkebegrepet hos Platon og Aristoteles.

2) Det gode liv som sjølvrealisering – drøfta ut frå Aristoteles og Charles Taylor.

3) Lykke og fridom i Simone de Beauvoirs filosofi 

Bioetikk

Bioetikken som ein eigen filosofisk disiplin er av nyare dato. Nemninga ‘bioetikk’ blei innførd først omkring 1970. Bioetikken arbeider framfor alt med etiske spørsmål som gjeld menneskets fødsel, liv og død, med referanse til  nyare utvikling og vilkår innan biomedisinsk forskning. Fordjupningsemnet i bioetikk er konsentrert om tre problemområde: Abort, euthanasi (“dødshjelp”) og bioteknologi. 

Sjølv om bioetikken utgjer ein relativt ny filosofisk disiplin, kan drøftinga av dei ulike problema dra nytte av den etiske refleksjonen som ligg føre innan hovudtradisjonane i normativ etikk: dygdsetikk (aristotelisk etikk), kantiansk etikk og utilitarisme. Dette karakteriserer Myskjas tilnærming til dei etiske spørsmåla som bioteknologien reiser. Myskja drøftar etiske problem m.o.t. terapeutisk kloning, genterapi og reproduktiv kloning særleg i lys av utilitaristisk og kantiansk etikk. Einskilde tema som tilhøyrer bioetikken, slik som abortproblematikken, er også blitt handsama innan den filosofihistoriske tradisjonen frå antikken av. Trekk av denne historia blir tekne opp i Saugstads artikkel om abort. Saugstad drøftar dessutan noen av dei sentrale argumenta innan abortdebatten og forsøker dernest å grunngje eit eige standpunkt ved å knyte seg til Kants etikk. Artikkelen om euthanasi tar først og fremst opp spørsmålet om skiljet mellom aktiv og passiv euthanasi.

Litteraturen er konsentrert om tre tema: bioteknologi, abort og eutanasi:

Myskja, Bjørn: ”Hvordan skal vi møte nye etiske utfordringer i bioteknologisk forskning og utvikling?”, i Ruyter, Knut

W. : Forskningsetikk. Gyldendal, Oslo 2000.

Saugstad, Jens: ”Abort”, i Johansen, Kjell Eyvind: Etikk. Cappelen, Oslo 1994.

Rachels, James: “Active and passive euthanasia”, i Beauchamp, Tom L.  og Walters LeRoy: Contemporary Issues In 

Bioethics. Wadsworth Publishing Company, California 1994..

Framlegg til heimeoppgåver:

1) Gi ei framstilling av standardargumenta for og mot sjølvvald abort. Ta deretter kritisk stilling til desse argumenta.

2) Gi ei framstilling av argument for og mot frivilleg aktiv euthanasi. Ta deretter kritisk stilling til desse argumenta.

3) Gjer greie for dei bioetiske problema moderne teknologi har generert. Drøft desse frå minst to moralfilosofiske 

     perspektiv (teoriar).

Miljøfilosofi

Fordjupningsemnet tar føre seg forholdet mellom mennesket og naturen. Det er i dag viktig å fokusere på korleis vi forheld oss til naturen. Ei sentral problemstilling her er om vi har moralske plikter andsynes naturen, eller om etiske plikter berre er gyldige innan den menneskelege sfæren. Denne problematikken blir konkretisert og aktualisert ved at emnet tematiserer problem knytte til den grøne revolusjonen og nord-sør konflikten.

Litteratur:

Fjelland, Ragnar: Innføring i vitenskapsteori,  Universitetsforlaget, Oslo 1999, kapittel 11, avsnitt 3: ”Er teknologien

nøytral?”, avsnitt 4: ”Den grønne revolusjon”, og avsnitt 5: ”Naturens grenser”. 

Pausewang, Siegfried:  ”Økologi og etikk — sett sørfra” , i Gjerdåker, Svein, Gule og Hagtvet: Den uover
stigelige grense: tanke og handling i miljøkampen, Cappelen, Oslo 1991.

Ariansen, Per og Vetlesen, Jon:  “Miljøfilosofi”, i Johansen, Kjell Eyvind: Etikk — en innføring, Cappelen, Oslo 1991.

Framlegg til heimeoppgåver:

1) Om forholdet mellom menneske og natur.

2) Om forholdet mellom menneske og dyr.

3) Økologiske problem i eit nord-sør perspektiv.

4) Om forholdet mellom økologisk forsvarleg produksjon og sosial og politisk organisering.

Fridom og toleranse

Fridom og toleranse er sentrale verdiar i moderne demokratiske samfunn. Idealet om toleranse blei i nyare tid utvikla på bakgrunn av religiøse konfliktar og krigar i Europa på 1600-talet. Ein sentral filosof i denne samanhengen er John Locke, som i Et brev om toleranse (1689) argumenterte for at det er irrasjonelt å forsøke å tvinge noen til ei bestemt religiøs tru. Lockes prinsipp om eit skilje mellom kyrkje og stat gjorde religion til privatsak, noe som førutset ein sfære som statsmakta ikkje legitimt kan gripe inn i. I utgangspunktet galdt dette religiøse spørsmål. I løpet av det 18. og 19. hundreåret blei toleransebegrepet utvida til andre område, t.d. etnisitet og seksualitet. 

Vi meiner at ein i prinsippet skal ha fridom til f.eks. å velje utdanning, yrke, bustad, trussamfunn, klesdrakt og til å praktisere si seksuelle legning dersom det dreier seg om relasjonar mellom vaksne som samtykker. Dei fleste av oss meiner dette er fridommar vi alle har rett til. Det tyder at vi skal tolerere skikkar, religionar og, meir generelt, kulturar som er ulike vår eigen. 

Sjølv om vi oppfattar fridom og toleranse som grunnleggande verdiar, er vi samde om at det er nødvendig å avgrense både handlingsfridom og ytringsfridom på ein del område. Men kvar skal vi trekke grensene? Skal vi tolerere handlingar som inneber tvang mot andre? Skal vi tillate ytringar som er støytande for einskilde grupper? Skal staten tillate såkalla tvangsekteskap? Skal borgarane kunne framsette rasistiske ytringar? Skal ein kunne forby muslimske elevar å bere skaut på skolen? Skal pornografi forbydast? Skal vi forby politiske grupper som arbeider for å øydelegge den demokratiske rettsstaten? 

I tekstmaterialet i Fridom og toleranse blir det på eit generelt nivå drøfta ulike grunngjevingar av fridom og toleranse og kvar grensene for fridom og toleranse skal gå. Meir spesifikt blir ytringsfridom handsama i forhold til rasistiske ytringar og pornografi, problem vedrørande religiøs toleranse og spørsmålet om minoritetsgrupper sin rett til vern av kulturane sine. Kompendiet gir ut over dei nemnde områda, grunnlag for å skrive oppgåver om ei rekke ulike tema som gjeld fridom og toleranse. 

Litteratur:

Mill, John Stuart: Om friheten.  Dreyer, Oslo 1947, Kap 4: ”Grensene for samfunnets makt over den Enkelte.”

Arthur, John: Ethics in Practice. An Anthology. “Ytringsfrihet, skade og krenkelse”. H. La Follette, Blackwell, 2002. 

NOU.1999:27. kap. 2.2-2.2.4, ”Forslag til ny Grunnlov § 100”. 

Grunnloven § 100.

Overrein, Arne: “Om flerkulturalisme og moralsk fornuft”, stensil.

Anfinsen, Roar. ”Frihet og toleranse: Noen grunnproblemer”, stensil.

Framlegg til heimeoppgåver:

1) Kva er toleranse?

2) Drøft påstanden: "Samfunnet bør tolerere borgaranes livsform og ytringar i den grad dette ikkje medfører at andre blir 

    skadde."

3) Drøft påstanden: "Rasistiske ytringar er generelt ikkje skadelege og bør derfor være tillatne." 

4) Drøft påstanden: "Pornografi som verkar krenkande for fleirtalet i eit samfunn,bør vere forbodne."

Heimeoppgåve ut frå pensum

Framlegg til heimeoppgåver i filosofihistorie:

1) Ei samanlikning mellom Platon og Aristoteles sine ontologiar. (Du kan her også drøfte om det er ein samanheng

    mellom ontologi og politikk hos Platon og Aristoteles)

2) Det aristoteliske og mekanistiske natursynet (Galilei og Descartes).

3) Kants kritikk av Humes kunnskapsteori.

4) Drøft påstanden: Marx sin historiske materialisme er ein kritikk av Hegels filosofi.

5) Platon og Nietzsche. Ei samanlikning. 

Framlegg til heimeoppgåver i etikk:  

1) Aristotelisk eller kantiansk etikk? Gjer greie for hovudidéane i kantiansk (deontologisk) og aristotelisk etikk (dygds
    etikk). Samanlikn og drøft desse idéane med omsyn  til kva som vil gi ein mest mogleg haldbar normativ etisk teori.

2) Hovudidéane i utilitaristisk etikk. Drøft deretter utilitaristisk etikk ut frå ein kantiansk ståstad.

3) Drøft eit konkret etisk problem i lys av ei eller fleire av hovudretningane i normativ etisk teori.

4) Etisk relativisme i filosofihistorisk og systematisk perspektiv.

5) Må moralen bygge på religion?

